GiliGold/VAD_KnessetCorpus huggingface dataset:
משה גפני: הם לא הביאו בחוק את תנאי הכשירות, מה הוא צריך להיות או מה היא צריכה להיות.
משה גפני: הם לוקחים את זה רחב ואומרים שר האוצר בהתייעצות עם הרשות לניירות ערך ובאישור ועדת הכספים של הכנסת יקבעו תנאי כשירות.
משה גפני: זה דבר לא מקובל.
משה גפני: אין בחוק תנאי כשירות וזה צריך להיות בחקיקה ראשית.
משה גפני: אני אומר לכם שנוריד את הסעיף הזה ושיביאו את תנאי הכשירות כאשר אז מוסיפים לזה את שר האוצר בהתייעצות ובאישור ועדת הכספים בקריאה השנייה והשלישית.
משה גפני: מורידים.
משה גפני: זה לא יעבור בלי הסעיף הזה.
משה גפני: תכינו את תנאי הכשירות.
שגית אפיק: עמוד 6 למעלה, מידע לא נכון.
שרה קנדלר: זה מופיע קודם בעמוד 3.
דניאל אילון: זה מופיע בארבעה מקומות שונים.
שגית אפיק: תתחילי בעמוד 6.
דניאל אילון: בחוק יש ארבע המופעים שמתייחסים לתיבה מידע לא נכון ועליהם קיבלנו ביקורת ביחס לרוחבו של האיסור ולחשיפה יתרה שזה מחולל ליועצי השקעות.
דניאל אילון: אני מבקשת להבהיר שגם כאן
דניאל אילון: נראה לי שלא קיימת מחלוקת בקשר לעובדה שיועץ השקעות לא אמור לשקר ללקוח שלו.
דניאל אילון: לא נראה לי שמישהו כאן יאמר אחרת.
דניאל אילון: החשש הוא מהאכיפה זוטי דברים.
דניאל אילון: כך אני מבינה.
דניאל אילון: ראשית, נטען בפנינו בדיון שעבר שאנחנו מטעים את הוועדה ושאין הוראות כאלה בדין על אף עוסק אבל יצאנו ללמוד וראינו שיש על רוב העוסקים המקבילים ליועצים ודווקא הם אלו החריג ואפילו הוועדה אישרה בשנה האחרונה הרחבה והחלת אכיפה מינהלית על סוכני ביטוח ועל קופות גמל.
דניאל אילון: יש לי כאן את ההוראה שהבאתי אתי.
דניאל אילון: יתרה מזו, היא מנוסחת רחב בהרבה מזו שאנחנו כללנו.
דניאל אילון: אני מקריאה לכם את סעיף 55 לחוק הפיקוח על שירותים פיננסיים (ביטוח) וזאת הוראה שיש העתקים שלה בהרבה מאוד הוראות.
ציון שמע: זה לא על יועצים פיננסיים בבנקים.
שגית אפיק: נשמע את ההוראה.
דניאל אילון: "מבטח או סוכן ביטוח לא יתאר תיאור מטעה עסקת ביטוח המוצגת בפני לקוח פלוני ולא יכלול תיאור מטעה בפרסום לציבור".
שגית אפיק: אבל זה ספציפית.
שגית אפיק: זאת לא חובה כללית.
קריאה: זה גם לא מידע לא נכון.
דניאל אילון: אין לי בעיה עם הלשון הזאת.
דניאל אילון: אני לוקח את זה במתנה, את הנוסח הזה לתוך החוק.
דניאל אילון: אני חושבת שהנוסח שלנו מצומצם יותר ואני אסביר למה.
דניאל אילון: אני רוצה אותו.
דניאל אילון: זה מה שרציתי ומזה התחלתי.
דניאל אילון: אני רוצה את הנוסח הזה.
ציון שמע: הנוסח רחב.
משה גפני: מה את מציעה כאן?
דניאל אילון: "תיאור הניתן בעל פה, בכתב או בדפוס שיש בו כדי להטעות".
משה גפני: דניאל, שכחת לרגע שיש כאן יושב ראש.
דניאל אילון: אני מציעה, כיוון שאין מחלוקת על העובדה שלא יהיו פרטים כוזבים, לא איכפת לנו לנסח את זה בלשון כזב, כזב מהותי, תיאור מטעה מהותי.
דניאל אילון: כל אחד מאלה שנמצאים בכל אחד מההוראות האחרות.
דניאל אילון: את כל המופעים האלה מצאנו בדברי חקיקה.
מירי רובינו: זאת הטעיה.
משה גפני: היא מוסרת לי מידע כוזב?
מירי רובינו: לסוכני הביטוח יש שיפוי.
ציון שמע: לא צריך את הסעיף הזה.
משה גפני: מספיק שאני לא משתלט כאן על היועצות המשפטיות.
מירי רובינו: היא מטעה כי היא נתנה דוגמה של סוכני הביטוח והיא לא אומרת שלסוכני הביטוח יש שיפוי אבל יועצים אי אפשר לשפות.
דניאל אילון: לסוכני הביטוח אין שיפוי.
דניאל אילון: זאת טעות.
ציון שמע: אתמול אמרת שיש פרשנות שמאפשרת שיפוי.
ציון שמע: כשהחוק שותק, יש פרשנות.
ציון שמע: אמרת ששתי הפרשנויות מקובלות עליך.
דניאל אילון: יש את חוות דעת היועצת המשפטית של הוועדה, של גפני ושל עודד שריג.
שגית אפיק: אין שיפוי, אבל זה לא העניין.
משה גפני: לגופו של עניין, מותר ליועץ השקעות לתת מידע כוזב ללקוח.
מירי רובינו: לא, לאף אחד אסור לתת מידע כוזב.
מירי רובינו: גם לה, גם לי וגם לך.
משה גפני: לי מותר כי אני פוליטיקאי ובשער פולומבו אין שלט האומר שמדבר שקר תרחק.
משה גפני: תגידי למה לא טוב שיהיה כתוב שאסור למסור מידע כוזב.
מירי רובינו: שיהיה בצורה גורפת בכל מדינת ישראל לכל העובדים.
משה גפני: מה מפריע לך שיהיה כתוב מידע כוזב?
משה גפני: עזבי א עם ישראל.
משה גפני: יועצי השקעות.
מירי רובינו: אני אגיד לך מה מפריע לי באופן כללי.
מירי רובינו: מפריע לי שכל יום שני וחמישי לרשות יש איזה חוק אחר לחוקק לגבי היועצים.
משה גפני: אנחנו מחוקקים.
משה גפני: למה מפריע לך שיהיה כתוב מידע כוזב?
ציון שמע: כל בעל מקצוע חייב לומר את האמת ללקוח שלו וזה בחוק כללי.
משה גפני: בחוק לא נאמר שצריך לומר את האמת.
משה גפני: זה כתוב רק בתורה.
ציון שמע: מה קורה ליועץ השקעות, והרי זה לא מדע מדויק.
משה גפני: הוא מוסר מידע כוזב, זה בסדר?
ציון שמע: לא צריך את זה בחוק.
ציון שמע: החוק מכסה את זה.
ציון שמע: זה פלילי.
ציון שמע: אני כיועץ השקעות נותן ייעוץ כמו שצריך.
ציון שמע: זה לא מדע מדויק.
ציון שמע: הלקוח הפסיד.
ציון שמע: הוא יכול לתקוף אותי בכל מיני דברים.
ציון שמע: הרי בחוק הכללי אסור לי לרמות וכאן הכניסו נישה כזאת שאפשר לתקוף את היועץ מכל כיוון שהוא.
ציון שמע: זאת בעיה קשה.
ציון שמע: אלה עובדים שכירים.
ציון שמע: לא צריך את זה.
ציון שמע: החוק עצמו מכסה את הכול.
ציון שמע: ממש לא צריך את זה.
ציון שמע: אנחנו לא רוצים להפיל על היועץ עוד דבר.
ציון שמע: זה מיותר לחלוטין וגורם נזק.
עודד אופק: אני רוצה לנסות להבהיר את הנקודה.
עודד אופק: זה כבר דיון שני שאנחנו לא מצליחים לעמוד על הנקודה הבעייתית.
עודד אופק: הבעיה היא המידע.
עודד אופק: המידע הוא סובייקטיבי ולכן לקבוע שהמידע הוא לא נכון, זה לא נכון.
משה גפני: אני לא פותח את הדיון מחדש, מה גם שגם בדיון הזה אני לא אבין.
עודד אופק: אני אתן דוגמה ותבין.
משה גפני: לא, אל תיתן דוגמה.
משה גפני: אם היה כתוב שאסור בדוח למסור מידע כוזב, זה היה בסדר?
משה גפני: אם היה כתוב בדוח שהוא מוסר שאסור למסור מידע כוזב, זה היה בסדר?
עודד אופק: זה כבר כתוב.
משה גפני: ענה לי על השאלה שלי.
עודד אופק: בדוח שנשלח ללקוחות, ודאי.
משה גפני: אם היה פירוט איפה אסור למסור מידע כוזב, במסירת הדוח, בפרטים מדויקים ולא בהוראה כוללת, גם היית מתנגד?
עודד אופק: לגבי דוחות גם אנחנו לא מתנגדים.
משה גפני: לקריאה השנייה והשלישית לא נעביר את החוק עד שלא יהיה פירוט על המידע הכוזב על הנקודות הספציפיות, על מה אסור מידע כוזב.
שגית אפיק: זאת אומרת, הנושאים הספציפיים לגביהם תחול החובה לגבי אי מסירת מידע כוזב ולא חובה כללית.
משה גפני: יש עוד בעיה?
עודד אופק: נלווים לזה כל העיצומים.
עודד אופק: כמובן כל החבילה ביחד.
גאלב מג'אדלה: אני רוצה להבין, אתה מגן על היועצים או על הלקוח?
ציון שמע: אני מגן על היועץ.
ציון שמע: אם אתה תלך לבנק שמרמה אותך, לא תהיה שם אלא תלך למתחרים.
משה גפני: אנחנו כאן בהצעת חוק לקריאה ראשונה.
משה גפני: כל הדברים נאמרו.
משה גפני: יש הרבה התניות על הקריאה השנייה והשלישית.
משה גפני: יכול להיות שבסוף נחליט נגדכם אבל נלך נגדכם אחרי דיון ממצה כאן.
משה גפני: אני מקווה שלא נלך נגדכם ואני מקווה שנהיה באיזשהו מצב בו נגיע להסכמה כללית על הקריאה השנייה והשלישית.
משה גפני: אנחנו בכיוון של הסכמה כללית.
שכיב מוראד שנאן: אני מצטרף לכל מילה שלך, חוץ ממשפט אחד.
שכיב מוראד שנאן: אנחנו נלך אתם ונשכנע אותם להיות אתנו באותה עמדה.
שכיב מוראד שנאן: הם אומרים שהרי ברור מאליו שכל אדם באשר הוא, אסור לו למסור מידע כוזב.
משה גפני: בזה אני לגמרי אתם.
משה גפני: לא אתם אלא זאת העמדה שלי.
שכיב מוראד שנאן: השאלה השנייה שמעלים אותה היא איך אתה תגדיר מה זה מידע כוזב והאם כל מצב שכל לקוח – ואנחנו בעד הלקוחות כי הלקוחות והעובדים הם אותו הדבר – מה זה מידע כוזב.
משה גפני: מידע כוזב זה מידע כוזב.
שכיב מוראד שנאן: איך תגדיר את זה?
משה גפני: בן אדם בא ומוסר דוח שבו כתוב שיש לו אלף שקלים אבל יש לו אלפיים שקלים.
משה גפני: מידע כוזב הוא דבר מוגדר.
שכיב מוראד שנאן: באותו רגע יכול היועץ לומר שהמידע שהוא מסר נכון לאותו רגע, זה המידע שהיה לו אלא שאחרי שתי דקות המידע השתנה.
אודי אלוני: אני אודי אלוני, יושב ראש לשכת יועצי השקעות.
אודי אלוני: אני רוצה לומר שני משפטים.
אודי אלוני: האחד, אסור להמאיס את המקצוע הזה על האנשים מהסיבה הפשוטה שאם אנחנו ממאיסים את המקצוע הזה ולא יהיו הרבה יועצי השקעות, מה שקרה אתמול, יקרה עוד יותר.
משה גפני: מה היה אתמול?
אודי אלוני: מישהו לקח שמונים מיליון שקלים מאנשים והלך הביתה.
אודי אלוני: אנחנו רוצים שהמקצוע הזה יהיה אטרקטיבי ולא יברחו ממנו.
שכיב מוראד שנאן: מזל שזה היה בסביון ולא בבני ברק.
עודד אופק: כבוד היושב ראש, יש שני מצבים כאשר האחד כפי שתיארת היטב לגבי דוח שנמסר ללקוח.
עודד אופק: אני לא חושב שלמישהו בחדר הזה יש מחלוקת שהנתונים חייבים להיות נכונים.
עודד אופק: המצב השני הוא שיושבים מול לקוח ואומרים לו שכדאי לו לקנות מניה מסוימת כי היא שווה מאה שקלים.
עודד אופק: באותו הרגע היא עלתה חמישה שקלים.
עודד אופק: האם מסרתי מידע כוזב או לא? אי אפשר לדעת.
משה גפני: חשוב מאוד מה שאמרת.
משה גפני: אנחנו נקיים את הדיון הזה לקראת הקריאה השנייה והשלישית.
גאלב מג'אדלה: אם זה לטובת האזרח, זה בסדר.
משה גפני: לגבי הסעיף הזה, זה יהיה הדיון.
משה גפני: דניאל, אני מציע שתבואו לקריאה השנייה והשלישית אחרי דיונים פנימיים שאתם עושים אתם.
דניאל אילון: כך נעשה.
משה גפני: זה יחסוך לנו זמן.
שגית אפיק: המינוח לקריאה הראשונה יהיה לא מידע לא נכון כפי שמופיע אצלכם אלא מידע כוזב מהותי.
שגית אפיק: לקראת הקריאה השנייה והשלישית ייעשה פירוט גם של המידע הכוזב מהותי וגם של הנושאים הספציפיים לגביהם הוא יוכל לחול וזאת לא תהיה חובה כללית כפי שזה קבוע כרגע.
שי חרמש: מידע כוזב מהותי זה מכוון?
שגית אפיק: הבקשה כאן היא לקבוע את זה במשפט האזרחי.
שגית אפיק: מכיוון שהכוונה כאן היא לקבוע את זה במשפט האזרחי ולא במשפט הפלילי, ככל הנראה אין כוונה שתהיה כוונה.
רן ונגרקו: היושב ראש דיבר על דוחות.
שגית אפיק: הוא לא אמר רק דוחות אלא הוא אמר פעולות שונות.
רן ונגרקו: דוחות זה משהו שאפשר לראות, לקרוא ולהחליט אם יש שם איזושהי בעיה.
משה גפני: לא אך ורק לגבי הדוחות.
רן ונגרקו: בשלב הזה דוחות שאפשר לקרוא אותם.
דניאל אילון: את זה יש כבר היום.
רן ונגרקו: דוחות אפשר לקרוא לפני שמוסרים ללקוח.
רן ונגרקו: זה קיים.
משה גפני: אמרתי שאני אעמוד על כך, לקראת הקריאה השנייה והשלישית, שמידע כוזב שעליו אנחנו מדברים עכשיו יהיה על דברים ספציפיים ולא הוראה כללית.
משה גפני: הוראה כללית, כתוב בתורה מדבר שקר תרחק.
משה גפני: לא לזה הכוונה.
גאלב מג'אדלה: לא רק בתורה אלא גם בקוראן.
משה גפני: גם בקוראן.
משה גפני: אמרתי שהדוגמה שאני מכיר עכשיו היא על דוחות.
משה גפני: בן אדם לא יכול למסור מידע כוזב בדוח שכתוב.
משה גפני: יש אלף שקלים והוא לא יכול לכתוב אלפיים שקלים.
שכיב מוראד שנאן: לשם כך לא צריך חקיקה.
משה גפני: לקראת הקריאה השנייה והשלישית תבוא או הרשות לניירות ערך או היועצת המשפטית של הוועדה או כל גורם אחר ויגיד שכמו שיש דוחות, יש עוד דברים שאני לא יודע מה הם.
משה גפני: העיקרון יהיה כזה שאפשר להגדיר מידע כוזב על דבר ספציפי.
משה גפני: הדיון הזה לא יתקיים עכשיו.
שגית אפיק: חובה כללית לא תיקבע.
משה גפני: הודעתי שחובה כללית, זה לא יהיה.
משה גפני: חובה כללית יש בתורה והם אומרים שזה קיים גם בקוראן, לא קראתי, ויש כאלה שטוענים שזה קיים גם בברית החדשה, וגם את זה לא קראתי.
משה גפני: למדתי בחינוך העצמאי ואני לא איש משכיל כל כך ויודע מה יש בדתות אחרות.
דניאל אילון: אני חידדתי ואמרתי שחובה כללית היא איסור פרט מטעה.
דניאל אילון: בדיווח קיים כבר היום גם ללקוח וגם לרשות.
דניאל אילון: אנחנו מדברים על פעולת הייעוץ.
שגית אפיק: הדבר האחרון שנשאר הוא סעיף התחילה.
דניאל אילון: אנחנו מוסיפים הוראה שזה גם תלוי בתקנות של הגילוי.
שגית אפיק: למעשה הוקרא כל הנוסח בישיבה הקודמת ואת התיקונים אמרנו עכשיו.
משה גפני: אנחנו מצביעים על הצעת חוק הסדרת העיסוק בייעוץ השקעות, בשיווק השקעות ובניהול תיקי השקעות (תיקון - פעילות מתן ייעוץ השקעות), התשע"ב-2012 של חברי הכנסת אמנון כהן, פניה קירשנבאום, ציון פיניאן ויצחק וקנין, בהתאם לסיכומים שהתקבלו כאן במהלך הדיונים בוועדה על פי השינויים שנעשו והוקראו ועל פי מה שאמרנו לגבי הכוונות והחקיקה הזאת.
משה גפני: אתה רוצה להגיד משהו לפני ההצבעה?
עודד אופק: כן אדוני.
עודד אופק: כבוד היושב ראש, אנחנו לא התייחסנו לכלל השינויים.
עודד אופק: יש לנו הערה לשינוי הראשון שצוין ואנחנו מבקשים להתייחס אליו.
שגית אפיק: לקרנות השתלמות.
עודד אופק: לגבי מה שיחול בייעוץ שיווק בכלי התקשורת, מבחינת השינוי שחל בנוסח.
משה גפני: שינינו את זה.
עודד אופק: ברור לי שזה שונה.
עודד אופק: זה שינוי מול המצב הקיים.
עודד אופק: היום בעצם נדרש לציין אם יש עניין או אין עניין אבל לא צריך לציין את מהות העניין.
עודד אופק: אני מזכיר שבדיון הקודם אנחנו התייחסנו לכך שבאמצעי תקשורת – וזה בעיקר מתייחס לאכיפה – אין כל ודאות שאמצעי התקשורת, העיתון, הטלוויזיה וכולי, ייתנו את הגילוי שאני מבקש שייתנו.
עודד אופק: לצורך העניין, אם אני צריך לתת עכשיו את העניין האישי שלי בצורה רחבה, יש החמרה.
משה גפני: יש החמרה בעניין.
משה גפני: עוד הערה?
משה גפני: בעד אישור הצעת החוק לקריאה ראשונה – פה אחד הצעת החוק אושרה
משה גפני: הצעת החוק כפי שנוסחה אושרה לקריאה ראשונה ובעזרת השם תהיה הרבה עבודה לקראת הקריאה השנייה והשלישית.
משה גפני: אני עובר לתקנות ניירות ערך (דואר אלקטרוני מאובטח).
דניאל אילון: התקנות האלה, לפני שנתיים, ביולי 2009 - - -
משה גפני: אישרנו אותן.
דניאל אילון: אישרתם?
דניאל אילון: אישרתם את – צודק.
דניאל אילון: התיקון לחוק אושר לפני - - -
משה גפני: אז למה אתם מביאים את זה עוד פעם?
משה גפני: השר לא פרסם את זה?
דניאל אילון: לא, הוא לא פרסם את זה מפני - - -
משה גפני: אני מודיע לשר – אני חבר של השר – עוד פעם אחת - - -
דניאל אילון: זו לא אשמתו.
משה גפני: עוד פעם אנחנו מאשרים פה תקנות – אני אומר לכל השרים בממשלת ישראל, שר האוצר, אנחנו מאשרים כאן תקנות והוא לא יפרסם אותן, הוא יחפש ועדה אחרת.
יעקב אדרי: למה, אם עובר זמן - - -
שגית אפיק: לא, הם שינו משהו.
יעקב אדרי: מה שינו?
יעקב אדרי: את התאריך.
דניאל אילון: לא, את הכתובת.
שגית אפיק: לא משנה, אבל השר מחויב לפרסם את התקנות מהרגע שהוועדה - - -
משה גפני: הוא מביא לנו תקנות, אנחנו דנים בהן, מאשרים, והוא מחליט לא לפרסם.
דניאל אילון: אני רוצה להגן על השר, הבעיה היא של אנשי המחשוב.
משה גפני: כשאני אומר השר אני מתכוון לאנשים, לא אליו.
משה גפני: אני לא אסכים, יש כבוד של הוועדה.
משה גפני: אני לא אסכים בשום פנים ואופן שיהיה דבר כזה.
משה גפני: אני אומר את זה לכל השרים.
משה גפני: תקנות שמביאים לכאן - - -
דניאל אילון: אנחנו כאן 10 שנים, פעם ראשונה שקורה כדבר הזה, זה בעיני - - -
משה גפני: אני לא דיברתי אליכם בכלל.
דניאל אילון: לא, אנחנו מקווים שזה לא יחזור.
משה גפני: אני מגן על שר האוצר לא פחות מכם, אפילו יותר.
משה גפני: אבל זה לא בסדר, זו לא דרך.
דניאל אילון: בסופו של דבר, זה יצא לטובתם של המשקיעים.
דניאל אילון: אנחנו חושבים, מפני שהכתובת עברה - -
משה גפני: בסדר, לא דיברתי על המהות.
משה גפני: אני מתנצל, אבל - -
דניאל אילון: - - לרשות והוקמה – הכתובת היתה "יעל" - -
משה גפני: - - כל עוד שאני יושב-ראש הוועדה, אני מתכוון שהחקיקה תעשה - - -
דניאל אילון: - - על שמה של הגברת הנכבדה היושבת כאן בשולחן.
דניאל אילון: הוקמה מערכת "יעל".
דניאל אילון: כפי שאמרתי, זה על שמה של יעל תנחומא, שיושבת כאן, והיא תכנתה את המערכת.
משה גפני: היה שינוי במחשוב שם.
דניאל אילון: זה פשוט שינוי כתובת באתר, מאתר משרד האוצר לכאן.
משה גפני: תקנות ניירות ערך (דואר אלקטרוני מאובטח).
משה גפני: מי בעד אישור התקנות, ירים את ידו.
קריאות: רגע, רגע.
יעקב אדרי: הצבענו כבר.
עודד אופק: זה היה כל כך מהיר, שלא הספקנו - - -
עודד אופק: ברשות דניאל – ואנחנו נבקש את התנצלות הרשות כמובן – אנחנו לא הספקנו להעביר להם הערות, אבל יש שתי הערות שהיינו שמחים אם נוכל להתייחס אליהן במהרה.
דניאל אילון: אנחנו לא מביאים את כל התקנות לאישור כרגע.
דניאל אילון: אנחנו מביאים את הכתובת של אתר האינטרנט, שזה עובר מתהילה ליעל באוצר אצלנו.
עודד אופק: אצלי מה שמופיע זה כל התקנות.
דניאל אילון: לא, התקנות אושרו.
שגית אפיק: לא, אבל דניאל, ברגע שהבאת אלינו את התקנות לאישור, עם מכתב שר חדש, התקנות מונחות בפני הוועדה.
דניאל אילון: אני לא יודעת מה ההערות שנשמעו, כי לא שמעתי אותן קודם לכן.
עודד אופק: נכון, והתנצלתי מראש שאנחנו לא העברנו אותם קודם לכן.
עודד אופק: שתי הערות, אחת טכנית לחלוטין – בתקנה 9 לא ברור לנו כל כך למה צריך - - -
עודד אופק: את איגוד מנהלי קרנות ההון.
עודד אופק: תקנה 9 נראית כחזרה על תקנה 4(ג) מבחינת הנוסח.
עודד אופק: זו הערה טכנית לחלוטין.
עודד אופק: התייחסות מהותית יותר, בתקנה 7 כתוב תדירות הגישה לתיבה המאובטחת.
עודד אופק: אנחנו רק היינו מבקשים – אם אפשר – להוסיף שברגע ששולחים איזשהו דואר אלקטרוני לתיבה המאובטחת, פשוט שישלחו גם דואר אלקטרוני רגיל, ויידעו לגבי המשלוח בתיבה המאובטחת.
עודד אופק: יש מניעה מבחינת הרשות?
יעקב אדרי: - - - עם כל הכבוד, אני לא נכנסתי לתיבת נוח עכשיו.
דניאל אילון: אני אבקש מיעל להשיב לשאלה.
יעל תנחומא: אנחנו נאפשר בתוך התיבה מנגנון שאתה יכול להירשם שהתיבה תשלח לך התרעות למייל.
מירב תורג'מן: פותר לך את זה.
מירב תורג'מן: אני רק אעיר שכל ההפניות לא נכונות.
מירב תורג'מן: תיקנו את זה בנוסח לפני שנה וחצי וצריך לתקן שוב את הסעיפים.
דניאל אילון: אם תוכלי להפנות את תשומת ליבי, אני גם אסתכל.
מירב תורג'מן: בסעיף 44(ד) ברישה, ואחר בכללי שימוש, 44(ה).
דניאל אילון: אני אעבור על כל ההפניות.
דניאל אילון: וגם על התאריך של התקנות, בסדר גמור.
עודד אופק: רק תקנה 9, שיבחנו אם יש נחיצות מול תקנה 4(ג).
משה גפני: תקנות ניירות ערך (ייצוב מחירים).
דניאל אילון: אחת העבירות המרכזיות לפי חוק ניירות ערך היא השפעה בדרכי תרמית על השער, מה שנקרא מניפולציה או עבירת הרצה.
דניאל אילון: אחת הדרכים לעשות זאת היא בדרך של ייצוב שער, כלומר, מניעת תנודות שער.
דניאל אילון: זה כשלעצמו מהווה אחת החריפות על חוק ניירות ערך.
דניאל אילון: יחד עם זאת, בתיקון לחוק שנעשה לפני מספר שנים נקבע שאם פעולת הייצוב נעשית על-פי כללים שייקבעו בתקנות, אזי זה יהווה חזקה בידי המבצע שהוא לא ביצע עבירה.
דניאל אילון: והתקנות האלה מובאות כדי לקבוע את אותם כללים בהתקיימם זה יהיה המצב.
דניאל אילון: זה בא מתוך מחשבה שלעיתים יש ערך בפעולת הייצוב.
דניאל אילון: יש לו ערך גם לשוק, מפני שבשלב ההצעה לציבור, יש היצעים מאוד גדולים של ניירות ערך שמוזרמים לשוק.
דניאל אילון: ההיצעים האלה עלולים להביא לנחיתת המחיר, שהיא עשויה לפגוע במשקיעים עצמם שרכשו את ניירות הערך.
משה גפני: לא אחרי שאני מצביע, יש עוד משהו להגיד?
אילנה מודעי: רגע.
דניאל אילון: מצביעה כאן חברתי על – לא, אמרתי להם את זה כבר, הם מכירים.
דניאל אילון: בקשות לפי הבנות.
שגית אפיק: בנוסח האחרון?
דניאל אילון: יש טעות במספור, פעמיים כתוב 4.
מירב תורג'מן: זה שטויות.
דניאל אילון: שטויות, כן.
דניאל אילון: אמרתי לכם בעל-פה – אני זוכרת שכבר הכנסת את זה – שבמקום בקשה היה מקום של בקשה - - -
משה גפני: תקנות ניירות ערך (ייצוב מחירים) - - -
מירב תורג'מן: רגע, על זה את מדברת?
מירב תורג'מן: אבל - - -
דניאל אילון: זהו, הכול בסדר.
משה גפני: תקנות ניירות ערך (ייצוב מחירים), התשע"ב-2012.
משה גפני: מי בעד אישור התקנות ירים את ידו.
משה גפני: סעיף אחרון צו ניירות ערך (תיקון לתוספת החמישית לחוק).
משה גפני: צו ניירות ערך.
מירב תורג'מן: רגע.
דניאל אילון: את רוצה שאני אסביר עוד?
מירב תורג'מן: היא הסבירה יחד - - -
משה גפני: הסברת גם את זה?
דניאל אילון: לא הסברתי את הצו, סליחה.
דניאל אילון: אחד מהתנאים שכלולים בתקנות האלה, הוא שקמה חובת דיווח גם על הגורם המייצב, קרי על החתם המתמחר, וגם על התאגיד שביחס לניירות הערך שלהם בוצעה פעולת הייצוב.
דניאל אילון: כתבו כאן שאם לא מתקיימת העמידה בהוראות האלה, לרבות שמירת מסמכים, זה כלול בתקנות האלה, אז אפשר יהיה להטיל עיצום כספי על החתם או על התאגיד המדווח, לפי העניין.
משה גפני: מי בעד אישור הצו ירים את ידו.
ציון פיניאן: היום יום רביעי , שישה ביוני 2012.
ציון פיניאן: הנושא הוא הצעת חוק ניירות ערך (תיקון מס' 48) (תעודות התחייבות), התשע"ב-2011.
ציון פיניאן: אני מקווה שזו תהיה הישיבה המסכמת ונגיע בה לסיכומים.
ציון פיניאן: את מה שלא נגיע לסיכום נביא למליאת ועדת הכספים.
ציון פיניאן: כעת נקרא במה אנחנו חלוקים ובמה אנחנו ומסכימים.
ענת מיימון: אנחנו לא נקרא שוב את כל החוק, אבל אנחנו נעבור סעיף-סעיף, ועל מה שאין בו שינויים אנחנו פשוט נצביע, ואיפה שיש שינויים נציג את השינויים שנערכו.
ענת מיימון: אם יש עוד הערות אחרונות זו גם הזדמנות שהן יעלו.
ענת מיימון: על סעיף 1 להצעת החוק אפשר להצביע.
ציון פיניאן: סעיף 1 להצעת החוק: "נאמנות לתעודת התחייבות", נכון?
ענת מיימון: כן, זה שינוי של הכותרת.
ציון פיניאן: הצבעה בעד אישור הסעיף – פה אחד הסעיף אושר.
ציון פיניאן: הסעיף אושר.
ענת מיימון: סעיף 2 מתקן את 35א, את ההגדרות.
ענת מיימון: השינוי שעשינו פה הוא שצמצמנו לסוג אחד של אספות מחזיקים.
ענת מיימון: יש פה את ההגדרה של מחזיק, את מרשם הנאמנים ומרשם המחזיקים בתעודות התחייבות.
ענת מיימון: אלה השינויים שנערכו.
ענת מיימון: אפשר להצביע על סעיף 2.
ציון פיניאן: סעיף 2 עם כל השינויים הכרוכים – מי בעד?
ענת מיימון: הסעיף הבא הוא סעיף 3 בעמוד 2.
ענת מיימון: מדובר בהוספת סעיף 35א1, לגבי חובות המחזיק בתעודת התחייבות.
ענת מיימון: נערכו פה שני שינויים: קודם כול הוספנו את הנאמן למחזיקים גם לגבי החובה הכללית של המחזיק לפעול בתום לב; ונוסף סעיף קטן (ב), שקובע שהוראת סעיף קטן (א) לא גורעת מחובות תום לב אחרות שהיו קיימות.
נתי שילה: יש ל הערה.
נתי שילה: הסעיף הזה – שהוא לקוח, וגם הוזכר שהוא לקוח, מסעיף 192 בחוק החברות – מדבר על חובת בעלי מניות.
נתי שילה: שם נאמר שבעל מניה ינהג בהפעלת זכויותיו ומילוי חובותיו כלפי החברה, כלפי בעלי המניות האחרים וכולי וכולי.
נתי שילה: בסעיף שנלקח משם הושמטה החברה, או בעצם, מבחינתנו, המנפיק.
נתי שילה: אני חושב שזה צריך להיות חלק מחובת הנאמנות של כולם – שזה גם כלפי המנפיק.
ענת מיימון: כלומר, אתה מבקש להוסיף את החברה לסעיף קטן (א), כי סעיף קטן (ב) מבחינתך לא פותר את ההערה הזאת?
יעל וייס: כפי שאמרנו גם בדיונים הקודמים, אסור לשכוח שאספת בעלי המניות זה אורגן של החברה.
יעל וייס: מחזיקי אגרות החוב הם לא אורגן של החברה, הם נושה של החברה.
יעל וייס: כיום אני לא מכירה הרבה פסיקות – למעט לגבי בנקים, שהם מאוד גדולים וחזקים ונושים מובטחים – שקובעות להן כל חובות תום לב כלפי הנישום.
יעל וייס: ולכן אנחנו לא מצאנו לנכון... להבדיל מהנאמן, שכן הכנסנו אותו פה בסופו של דבר, כי חשבנו שזה ראוי שתהיה חובת תום לב הדדית במערכת היחסים בין הנאמן שמייצג את המחזיקים – להבדיל מכך, אנחנו לא מצאנו לנכון לציין באופן מפורש את החברה.
יעל וייס: עם זאת, השארנו את זה פתוח.
יעל וייס: ככל שהפסיקה תקבע שיש - - -
ציון פיניאן: אם יש חילוקי דעות , זה יועבר למליאת ועדת הכספים.
ענת מיימון: אנחנו נעלה את הסוגיה הזאת ונכריע בוועדת הכספים.
ענת מיימון: את סעיף 3 אנחנו משאירים.
ענת מיימון: אפשר להצביע על סעיף 4.
ציון פיניאן: סעיף 4: "מינוי נאמן וכשירותו ומרשם הנאמנים".
ענת מיימון: סעיף 5 מתקן את סעיף 35ב, שעוסק במינוי נאמן.
ענת מיימון: גם פה נערך שינוי: נקבע הסדר חדש לגבי מינוי נאמן – הנאמן הראשון ימונה בתשקיף, והאספה שמתכנסת לאחר הגשת הדוח השנתי השני היא שתחליט על מינוי הנאמן.
ענת מיימון: סעיף (א1) שבעמוד לאחר מכן מסביר את הנושא של מינוי הנאמן השני למעשה.
ענת מיימון: דיברנו בינינו לגבי מינוי הנאמן מכאן ולהבא – זה יוסדר בהמשך , בסעיף 35יד(ה), שזה הסעיף שעוסק בפקיעת כהונה של נאמן.
ענת מיימון: כרגע, הסעיף הזה עוסק רק במינוי הראשון והשני של הנאמנים.
ענת מיימון: אפשר להצביע על סעיף - - -
נתי שילה: רגע, יש לי הערה קטנה, שעלתה גם בישיבות הקודמות.
נתי שילה: עצם העניין של החלפת נאמן וכולי – אין לי בעיה כפי שזה מסומן.
נתי שילה: אבל הנאמנות קשורה להסכם נאמנות ושטר נאמנות שהנאמן והחברה חתומים עליו.
נתי שילה: אם משנים את הנאמן, אז או שהנאמן מסכים לשטר הנאמנות ואז הוא צריך לחתום על הסכם חדש, ואם הוא לא מסכים צריך לשנות את שטר הנאמנות.
נתי שילה: העסק הזה לא בא לידי ביטוי.
נתי שילה: זה כאילו אקט טכני באספה, בלי קשר לבירורים שקשורים לשטר הנאמנות.
נתי שילה: השאלה איך מארגנים את זה.
נתי שילה: זה צריך להיות כפוף לשטר הנאמנות באיזושהי צורה.
יעל וייס: כמובן שזה כפוף לשטר הנאמנות.
יעל וייס: אנחנו גם קבענו מפורשות שהחלפת זהות הנאמן לא צריכה להיות מאושרת כמו שמאושר שינוי בשטר הנאמנות.
יעל וייס: לגבי השכר, הבהרנו את זה – אמרנו שכל הפרש בשכר שהוא לא סדיר - - -
נתי שילה: עם זה אין לי בעיה.
יעל וייס: כמובן שהנאמן כפוף לשטר הנאמנות שקבוע או שהוא רוצה, או שיש לו אפשרות לנסות ליזום שינוי בשטר, שינוי שעליו צריכים להסכים החברה, המחזיקים והנאמן.
נתי שילה: נכון, אבל כל זה לא בא לידי ביטוי.
נתי שילה: כאילו מקבלים החלטה באספה הכללית, משנים את הנאמן, ועכשיו הנאמן זו חברה כלשהי, ואז באים ואומרים - - -
יעל וייס: מה קורה היום?
יעל וייס: הרי החלפת נאמן זה לא משהו שהמצאנו אותו בתיקון חקיקה – גם היום מוחלפים נאמנים.
יעל וייס: בוא נשאל את איגוד הנאמנים מה קורה היום כשמוחלף - - -
נתי שילה: זה לא דבר של יום ביומו.
יעל וייס: זו בדיוק אותה סיטואציה, גם פה זה לא יום ביומו.
דן אבנון: אחד מהשניים: אם החלפת נאמן נעשית לבקשת הנאמן היוצא אז אין מקום למשא ומתן עם החברה על שינוי בתאני השכר; אם זה נעשה לבקשת החברה אז לפעמים כן מנהלים משא ומתן על השכר.
נתי שילה: אבל זה לא רק השכר, זה גם תנאי שטר הנאמנות.
דן אבנון: במקרה כזה לחברה יש את הזכות להגיד: אני לא משנה את שטר הנאמנות.
דן אבנון: אני התקשרתי עם נאמן א' בתנאים מסוימים, ואם רוצה לבוא נאמן ב' אז שיתכבד וייכנס לאותם תנאים.
נתי שילה: נו, ומה יקרה כאן עכשיו?
יעל וייס: אותו דבר.
יעל וייס: לא השתנה שום דבר, לא שינינו שום דבר.
נתי שילה: אז באספה יחליפו את הנאמן, יבחרו מישהו אחר, ואז החברה תגיד שהיא לא מסכימה?
דן אבנון: לא, היא לא יכולה להגיד שהיא לא מסכימה, אבל היא כן יכולה להגיד שהיא לא מסכימה לשנות את תנאי השטר.
נתי שילה: ומה יקרה אז?
יעל וייס: הוא יכול לשנות את הפרוצדורה שיש לו לשינוי - - -
נתי שילה: ואז הנאמן - - -
דן אבנון: ואז הנאמן מקבל מצב נתון, או שהוא יגיד שהוא לא מוכן.
נתי שילה: אבל כל זה לא מוסדר פה.
יעל וייס: זה לא צריך להיות מוסדר.
יעל וייס: אנחנו רק קבענו שהחלפת נאמן נעשית בצורה הזאת והיא לא צריכה להיות מאושרת כפי שמאושר שינוי בשטר.
יעל וייס: כל שינוי אחר בשטר הנאמנות, ככל שהנאמן חפץ לבצע אותו, צריך להיעשות במנגנונים לשינוי שטר.
יעל וייס: זה לא השתנה מהיום, ולכן - - -
ציון פיניאן: חבר'ה, אני לא מתכוון לפתוח דיונים עכשיו.
ציון פיניאן: סעיף 5 ככתבו וכלשונו – מי בעד?
ענת מיימון: בסעיף 6 יש כמה סעיפים שאנחנו מוסיפים: הסעיף של התנאים לשמש נאמן – 35ג; מרשם הנאמנים – 35ג1, שיש בו שינוי נוסח קטן בהפניה לתקנות; בעמוד 5 יש שינוי – הבהרנו שהתקנות הן בחובה, והרשות היא רק לגבי איזה נושאים ייקבעו, וכמובן הורדנו את דרישת ההון העצמי ונשאר רק פיקדון ביטוח ודרישת הכשירות שתיקבע; סעיף 35ג2 הוא הסרה ממרשם הנאמנים; לגבי סעיף 35ג3 – דיברנו על הרשימה וגם הובהר לפרוטוקול שלגבי כל המפוקחים האחרים זו גם רשימה שמפורסמת בדיוק באותה דרך באתר הרשות.
ענת מיימון: זהו, אפשר להצביע על סעיף 6.
ציון פיניאן: סעיף 6 – מי בעד?
ענת מיימון: סעיף 7: "ביטול של ההון העצמי".
ענת מיימון: נצביע עליו יחד עם סעיף 8, שמסייג את האפשרות לשמש כנאמן.
ציון פיניאן: סעיפים 7 ו-8 – מי בעד?
ציון פיניאן: הצבעה בעד אישור הסעיפים – פה אחד הסעיפים אושרו.
ציון פיניאן: הסעיפים אושרו.
ענת מיימון: סעיף 9 מוסיף את סעיף 35ה1, שמסדיר את כל נושא שכר הנאמן והפיקדון.
ענת מיימון: למעשה, בשינוי הראשון שנעשה בסעיף קטן (א) נקבע שהמנפיק יישא בהוצאות השכר והוצאות סבירות, זאת בשונה מהנוסח שדיבר על הוצאות מיוחדות.
ענת מיימון: בהמשך נקבע פיקדון שיבטיח הוצאת הוצאות מיוחדות שהן מעבר לשכר ולהוצאות הסבירות.
ענת מיימון: הסעיפים שלאחר מכן מסדירים את השימוש בפיקדון.
ענת מיימון: הוספנו דרישה שהשימוש ייעשה לאחר פנייה למנפיק.